ช่วงรอยต่อเพื่อให้การ  
เริ่มต้นเข้าโรงเรียน  
เป็นไปได้ด้วยดี

เอกสารข้อมูลสำหรับครอบครัว

**การเริ่มต้นเข้าโรงเรียนอาจเป็นเรื่องที่ทั้งท้าทายและ  
น่าตื่นเต้น เอกสารข้อมูลนี้ให้การอธิบายว่า การบริการ  
สำหรับเด็กปฐมวัยของบุตรหลานจะสนับสนุนบุตรหลาน  
ของคุณให้เริ่มต้นเข้าโรงเรียนได้ด้วยดีอย่างไร**

บุตรหลานของคุณผ่านการเปลี่ยนแปลงมาหลายครั้งด้วยกัน เช่น

* การย้ายจากกิจกรรมหรือกิจวัตรอย่างหนึ่งไปสู่อีกอย่าง  
  หนึ่ง
* การไปร่วมกลุ่มเพื่อนเล่นหรือการไปพักผ่อนช่วงวันหยุด
* การเริ่มต้นเข้าสถานดูแลเด็กเล็กหรือโรงเรียนอนุบาล

ประสบการณ์เหล่านี้ทำให้คุณทราบว่าบุตรหลานของคุณตอบสนอง  
ต่อสถานที่และสิ่งใหม่ ๆ อย่างไร และพวกเขาต้องได้รับการ  
สนับสนุนอะไรบ้าง

## เหตุใดการเริ่มต้นเข้าโรงเรียนที่เป็นไปได้ด้วยดี จึงมีความสำคัญ?

การเริ่มต้นเข้าโรงเรียนที่เป็นไปได้ด้วยดีจะช่วยบุตรหลานของคุณ  
ในเรื่องดังนี้

* บรรลุผลในด้านการเรียนรู้และคุณภาพชีวิตที่ดีขึ้น
* หลีกเลี่ยงการรบกวนต่าง ๆ ที่มีผลต่อการเรียนรู้และ  
  พัฒนาการของพวกเขา
* ปลอดภัย มีความมั่นใจ และสร้างสัมพันธ์กับสิ่งรอบตัว

## การลงทะเบียนให้บุตรหลานของคุณเข้าโรงเรียน

โรงเรียนส่วนใหญ่เริ่มรับสมัครนักเรียนในเดือนพฤษภาคมของปี  
ก่อนที่นักเรียนจะเริ่มเข้าโรงเรียน การลงทะเบียนช่วยให้คุณมี  
โอกาสในการทำความรู้จักกับโรงเรียนมากขึ้นและมีส่วนร่วมกับ  
การเปลี่ยนผ่านสู่กิจกรรมของโรงเรียนมากขึ้น เด็ก ๆ จะปรับตัว  
ได้ดีขึ้นหากกิจกรรมเหล่านี้เริ่มต้นไปด้วยดีก่อนสิ้นปี และดำเนินต่อ  
หลังจากเริ่มเข้าเรียนสองสามวันแรก

## การเปลี่ยนผ่านสู่หลักสูตรและกิจกรรมของโรงเรียน

การเปลี่ยนผ่านสู่กิจกรรมของโรงเรียนช่วยคุณและบุตรหลาน  
ในเรื่องดังนี้

* เข้าใจว่าโรงเรียนจะเป็นอย่างไร
* ผูกมิตรกับเด็กคนอื่นและครอบครัวอื่น ๆ

## คำชี้แจงเกี่ยวกับการเรียนรู้และการพัฒนาในช่วง รอยต่อระหว่างการเปลี่ยนโรงเรียน

คุณครูเด็กปฐมวัยของบุตรหลานของคุณจะเป็นผู้เขียนคำชี้แจง  
เกี่ยวกับการเรียนรู้และการพัฒนาในช่วงรอยต่อระหว่างการเปลี่ยน  
โรงเรียน (หรือในอีกชื่อหนึ่ง คำชี้แจงเกี่ยวกับช่วงรอยต่อ)   
คำชี้แจงเกี่ยวกับช่วงรอยต่อนี้จะช่วยโรงเรียนและคุณครูชั้นเตรียม  
ให้รู้จักกับบุตรหลานของคุณและวางแผนการเรียนรู้ของพวกเขา   
คำชี้แจงเกี่ยวกับช่วงรอยต่อจะประกอบไปด้วย

* ชื่อ วันเดือนปีเกิด และรูปถ่ายของบุตรหลาน
* ชื่อและรายละเอียดการติดต่อของคุณ
* ชื่อและรายละเอียดการติดต่อของบริการเด็กปฐมวัยและ  
  ผู้เชี่ยวชาญด้านเด็กปฐมวัยท่านอื่นที่ให้การสนับสนุน  
  บุตรหลานของคุณ
* ข้อมูลเกี่ยวกับความสนใจ ทักษะ และความสามารถ  
  ของบุตรหลาน
* กลยุทธ์การสอนที่ดีที่สุดสำหรับบุตรหลานของคุณ

หากบุตรหลานของคุณจะใช้บริการดูแลนอกเวลาเรียน (Outside   
School Hours Care - OSHC) บริการ OSHC จะได้รับคำชี้แจง  
เกี่ยวกับช่วงรอยต่อนี้ด้วย

คุณจะได้รับสำเนาคำชี้แจงเกี่ยวกับช่วงรอยต่อของบุตรหลาน  
หนึ่งฉบับ ซึ่งจะสามารถช่วยคุณทำความเข้าใจ ให้การสนับสนุน  
และหารือเกี่ยวกับการเรียนรู้ของบุตรหลานได้

คำชี้แจงเกี่ยวกับช่วงรอยต่อของบุตรหลานจะช่วยในเรื่องดังนี้

* วางแผนด้านความสนใจของบุตรหลาน
* ช่วยเหลือการเปลี่ยนผ่านของบุตรหลานจากบริการ  
  เด็กปฐมวัยสู่โรงเรียนให้เป็นไปได้อย่างราบรื่น

คำชี้แจงเกี่ยวกับช่วงรอยต่อนี้มักจะเขียนขึ้นในเทอม 4   
อย่างไรก็ตาม หากบุตรหลานของคุณเป็นผู้ทุพพลภาพหรือมีภาวะพัฒนาการล่าช้า คำชี้แจงเกี่ยวกับช่วงรอยต่อนี้อาจจะเขียนขึ้น  
ล่วงหน้าในเดือนมิถุนายนหรือกรกฎาคม ซึ่งจะเป็นการช่วยคุณ  
และโรงเรียนให้เริ่มวางแผนขอความช่วยเหลือพิเศษใด ๆ ที่  
บุตรหลานของคุณต้องการได้

คำชี้แจงเกี่ยวกับช่วงรอยต่อมีส่วนที่คุณต้องกรอกด้วย เนื่องจาก  
คุณรู้จักบุตรหลานของคุณมากกว่าใคร การให้ข้อมูลของคุณจึง  
เป็นประโยชน์อย่างยิ่ง ซึ่งจะช่วยให้โรงเรียนวางแผนการเริ่มต้น  
เข้าโรงเรียนให้เป็นไปได้ด้วยดีสำหรับคุณและบุตรหลาน

นอกจากนี้ ในเอกสารยังมีส่วนที่ให้บุตรหลานของคุณกรอก   
โดยได้รับความช่วยเหลือจากผู้ใหญ่เช่นคุณหรือนักการศึกษา  
เด็กปฐมวัย ซึ่งอาจประกอบด้วย

* การวาดภาพ
* สิ่งที่บุตรหลานของคุณอยากรู้เกี่ยวกับโรงเรียน
* สิ่งที่พวกเขาคิดเกี่ยวกับการเริ่มต้นเข้าโรงเรียน

## วิธีการแบ่งปันข้อมูล

คำชี้แจงเกี่ยวกับช่วงรอยต่อนี้ จะมีการแบ่งปันและจัดเก็บข้อมูลไว้  
ทางออนไลน์โดยใช้แพลตฟอร์มการประเมินข้อมูลเชิงลึก (Insight   
Assessment Platform) ข้อมูลบนแพลตฟอร์มการประเมินข้อมูล  
เชิงลึกนี้จะถูกจัดเก็บไว้อย่างปลอดภัยภายในประเทศออสเตรเลีย

โรงเรียนรัฐบาลรัฐวิกตอเรีย (และโรงเรียนคาทอลิกและโรงเรียน  
เอกชนบางแห่ง) ใช้แพลตฟอร์มการประเมินข้อมูลเชิงลึกเพื่อบันทึก  
การเรียนรู้และพัฒนาการของเด็กนักเรียนทุกคน หากโรงเรียนของ  
บุตรหลานไม่ใช้แพลตฟอร์มการประเมินข้อมูลเชิงลึก พวกเขาจะได้  
รับคำชี้แจงเกี่ยวกับช่วงรอยต่อนี้ในรูปแบบสำเนากระดาษหรือ  
อิเล็กทรอนิกส์

บางครั้ง กระทรวงศึกษาธิการและการอบรมใช้ผู้ให้บริการภายนอก   
ผู้ให้บริการที่ทำงานให้กับกระทรวงฯ จะต้องมีมาตรการด้านความ  
ปลอดภัยของข้อมูล แพลตฟอร์มการประเมินข้อมูลเชิงลึกมีความ  
สอดคล้องตาม**นโยบายความเป็นส่วนตัวของข้อมูล**ของ  
กระทรวงฯ [www.education.vic.gov.au/Pages/privacypolicy](http://www.education.vic.gov.au/Pages/privacypolicy)

กระทรวงฯ อาจใช้ข้อมูลจากคำชี้แจงเกี่ยวกับช่วงรอยต่อนี้ เพื่อการ  
ตรวจเฝ้าระวังและการค้นคว้าวิจัย ข้อมูลนี้อาจมีการนำเสนอใน  
รูปแบบตัวเลขและกราฟ โดย**ไม่**มีการระบุชื่อของเด็ก ๆ

สำหรับข้อมูลเพิ่มเติมเกี่ยวกับแพลตฟอร์มการประเมินข้อมูลเชิงลึก   
ติดต่อกระทรวงฯ ได้ที่ [psts@edumail.vic.gov.au](mailto:psts@edumail.vic.gov.au)

บางครั้ง ผู้เชี่ยวชาญด้านการศึกษาและการดูแลในรัฐวิกตอเรีย  
จำเป็นต้องแบ่งปันข้อมูลเหล่านี้เพื่อส่งเสริมความเป็นอยู่ที่ดีหรือ  
ความปลอดภัยของบุตรหลาน บริการการศึกษาเด็กปฐมวัยของคุณ  
อาจแบ่งปันข้อมูลเกี่ยวกับบุตรหลานและครอบครัวของคุณในกรณี  
ที่จำเป็นเพื่อเป็นการปฏิบัติตามหน้าที่ในการดูแล การต่อต้านการเลือกปฏิบัติ หน้าที่ด้านอาชีวอนามัยและความปลอดภัย อีกทั้ง  
พันธะด้านสวัสดิภาพและความปลอดภัยของเด็ก สำหรับข้อมูล  
เพิ่มเติม ไปที่ <https://www.vic.gov.au/information-sharing-schemes-and-the-maram-framework>

# สำหรับข้อมูลเพิ่มเติม

โปรดไปที่ [www.education.vic.gov.au/transitiontoschool](http://www.education.vic.gov.au/transitiontoschool)

ข้อมูลนี้มีจัดเตรียมไว้ให้ในหลายภาษา เชิญชมได้ที่   
[www.education.vic.gov.au/transitiontoschool](http://www.education.vic.gov.au/transitiontoschool)